15. ΒΑΣΙΛΙΚΟΝ ΔΙΑΤΑΓΜΑ της 15/26 Απρ. 1946 Περί τροποποιήσεως του από 20/3/35 Π.Δ/τος «περί καθορισμού του τρόπου εν γένει της εισπράξεως των πόρων του Τεχνικού Επιμελητηρίου της Ελλάδος». Έχοντες υπ’ όψιν τας διατάξεις του άρθρ. 36 του από 27 Νοεμ./14 Δεκ. 1926 Π.Δ/τος «περί κωδικοποιήσεως των περί συστάσεως Τεχνικού Επιμελητηρίου της Ελλάδος κειμένων διατάξεων», ως τούτο αντικατεστάθη δια του άρθρου μόνου του Ν. 6348 και την υπ’ αριθ. 97 ε.ε. γνωμοδότησιν του Συμβουλίου της Επικρατείας, προτάσει των επί των Οικονομικών και Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-Αι διατάξεις του από 20/3/35 Π.Δ/τος «περί καθορισμού του τρόπου εν γένει της εισπράξεως των πόρων του Τ.Ε.Ε.», τροποποιούνται ως ακολούθως: Άρθρ.1.-Οι συμφώνως τω άρθρ. 35 του από 27 Νοεμ./14 Δεκ. 1926 Π.Δ/τος «περί κωδικοποιήσεως των περί συστάσεως Τεχνικού Επιμελητηρίου κειμένων διατάξεων», καθοριζόμενοι πόροι του Τεχνικού Επιμελητηρίου, εισπράττονται συμφώνως προς τας κατωτέρω διατάξεις. Άρθρ.2.-1.Η ετησία συνδρομή των μελών του Τεχνικού Επιμελητηρίου της Ελλάδος δύναται να καταβληθή μέχρι της 31ης Μαρτίου εκάστης οικονομικής χρήσεως, εις 4 ίσας τριμηνιαίας δόσεις, καταβάλλεται δε, είτε εν Αθήναις εις το Ταμείον του Τ.Ε.Ε., ή τους αρμοδίους εισπράκτορας αυτού, εν Πειραιεί εις το Πολεοδομικόν Γραφείον Πειραιώς και εν ταις επαρχίαις εις τα κατά τόπους Γραφεία Δημοσίων Έργων, ή δια καταθέσεως επ’ ονόματι του Τ.Ε.Ε. παρά τη Τραπέζη της Ελλάδος ή τη Εθνική Τραπέζη της Ελλάδος και επί αποδείξει παρεχομένη εις τον ενδιαφερόμενον εφ’ απλού. «Ουδεμία μελέτη γίνεται δεκτή υπό των Δημοσίων Υπηρεσιών και των Νομικών Προσώπων Δημοσίου Δικαίου εάν ο συντάξας μέλος του Τ.Ε.Ε. δεν παρουσιάση απόδειξιν εξοφλήσεως των προς το Τ.Ε.Ε. οφειλών του μέχρι και της α΄ εξαμηνίας του έτους καθ’ ο υποβάλλεται η μελέτη». Το εντός « » εδάφιον προσετέθη δια του Β.Δ. 6/14 Αυγ. 1948. 2.Αι συνδρομαί των εκ των μελών του Τ.Ε.Ε. εμμίσθως υπηρετούντων εις το Δημόσιον, τους Δήμους, Κοινότητας ή Νομικά εν γένει Πρόσωπα Δημοσίου Δικαίου ή Τράπεζας ανεγνωρισμένας ή Ανωνύμους Εταιρείας, σημειούμεναι κατά τριμηνίαν εις μισθολογικάς καταστάσεις υπό των επιμελουμένων την κατάρτισιν αυτών υπηρεσιών, παρακρατούνται εφεξής υποχρεωτικώς υπό των ενεργούντων τας πληρωμάς των μισθών και εν γένει αποδοχών και αποδίδονται εις το Τ.Ε.Ε., συμφώνως προς τας διατάξεις του από 12.1.37 Δ/τος «περί καθορισμού νέου τρόπου αποδόσεως των κρατήσεων εις το Ταμείον Προνοίας Δημοσίων Υπαλλήλων» ή τας διατάξεις του άρθρ. 2 του Ν. 6253, προκειμένου περί Δήμων, Κοινοτήτων και Νομικών Προσώπων Δημοσίου Δικαίου εν γένει, εφαρμοζομένων αναλόγως. 3.Εντός του μηνός Απριλίου εκάστης οικονομικής χρήσεως, το δια του Ν. 6348 ιδρυθέν Τμήμα των Οικονομικών Υπηρεσιών του Τ.Ε.Ε. συντάσσει εις τριπλούν καταστάσεις των κατά περιφερείας Δημοσίων Ταμείων διαμενόντων μελών αυτού και μη καταβαλόντων την συνδρομήν του προηγουμένου οικονομικού έτους, αίτινες, υπογραφόμεναι παρά του Προέδρου του Τεχνικού Επιμελητηρίου, αποστέλλονται προς τα Δημόσια Ταμεία, άτινα συμφώνως προς τον Ν. 6348, μεριμνώσι δια την είσπραξιν εν ταις ως άνω καταστάσεσιν αναγραφομένων οφειλών των υποχρέων προς καταβολήν μελών, εφαρμόζοντα τας περί εισπράξεως δημοσίων εσόδων κειμένας διατάξεις. 4.Αι ως άνω διατάξεις του παρόντος εφαρμόζονται και δια τας συνδρομάς των Ανωνύμων εταιρειών, τας καθοριζομένας δια του αρθρ. 35 παρ. 5 του από 27 Νοεμ./14 Δεκ. 1926 Π.Δ/τος «περί κωδικοποιήσεως των περί συστάσεως Τεχνικού Επιμελητηρίου κειμένων διατάξεων». Άρθρ.3.-1.Το δια του άρθρ. 35 παρ. 3 του από 27 Νοεμ./14 Δεκ. 1926 Π.Δ/τος «περί κωδικοποιήσεως των περί συστάσεως Τεχνικού Επιμελητηρίου κειμένων διατάξεων» καθοριζόμενον ποσοστόν, ως τούτο ηυξήθη εις το διπλάσιον δια της βάσει των διατάξεων του άρθρ. 1 του υπ’ αριθ. 19 Νόμου του 1944 εκδοθείσης κοινής αποφάσεως των επί των Οικονομικών και Δημοσίων Έργων Υπουργών, ήτις και εδημοσιεύθη εις το υπ’ αριθ. 25 φύλλον του Β΄ τεύχους της Εφημερίδος της Κυβερνήσεως της 3ης Δεκ. 1944, επί των καταβαλλομένων ποσών εις εργολάβους δια την εκτέλεσιν έργων δημοσίων, δημοτικών, κοινοτικών, λιμενικών ή Νομικών  Προσώπων Δημοσίου Δικαίου εν γένει,  καταβάλλεται           παρά         των         εργολάβων Σελ. 133 Τεχνικό Επιμελητήριο 14.Β.ε.15 εις τα κατά τόπους γραφεία Δημοσίων Έργων, επί τη βάσει τριπλοτύπων αποδείξεων του Τεχνικού Επιμελητηρίου, αποστελλομένων αυτοίς παρά τούτου. 2.Ουδέν ένταλμα πληρωμής επ’ ονόματι εργολάβου αναλαβόντος την εκτέλεσιν έργου εκ των εν τη προηγουμένη παραγράφω αναφερομένων εξοφλείται, αν ούτος μετά των λοιπών δικαιολογητικών δεν προσαγάγη και απόδειξιν του Τ.Ε.Ε. περί καταβολής του ως άνω ποσοστού.  «Εν περιπτώσει μη τηρήσεως των κατά το προηγούμενον εδάφιον της παρούσης παραγράφου υπό των Νομικών Προσώπων Δημοσίου Δικαίου υπόχρεον δια την καταβολήν του ποσοστού καθίσταται αυτό τούτο το Νομικόν Πρόσωπον». Το εντός « » εδάφιον προσετέθη δια του Β.Δ. 6/14 Αυγ. 1948. 3.Δι’ αποφάσεως της Διοικούσης Επιτροπής του Τεχνικού Επιμελητηρίου δύναται ν’ ανατεθή η είσπραξις του ως άνω ποσοστού και εις άλλους οργανισμούς ή υπηρεσίας, αν ούτοι εγγράφως ήθελον ζητήσει τούτο. Άρθρ.4.-1.Το δια του άρθρ. 35 παρ. 4 του από 27 Νοεμ./14 Δεκ. 1926 Δ/τος «περί κωδικοποιήσεως των περί συστάσεως Τεχνικού Επιμελητηρίου κειμένων διατάξεων» καθοριζόμενον ποσοστόν επί των ανεγειρομένων ή επισκευαζομένων οικοδομών, καταβάλλεται εις τα κατά τόπους Γραφεία Δημοσίων Έργων και τα Γραφεία των Προέδρων των Κοινοτήτων. 2.Εις ας πόλεις δια την ανέγερσιν ή επισκευήν οικοδομής είναι υποχρεωτική η υποβολή προϋπολογισμού και συνεπώς τας αδείας οικοδομών εκδίδουσι τα Γραφεία Δημοσίων Έργων της περιφερείας, το ποσοστόν 1/4 επί τοις χιλίοις εισπράττεται παρά του Γραφείου τούτου άμα τη εκδόσει της σχετικής αδείας. 3.Εις ας πόλεις τας αδείας οικοδομών εκδίδουσιν οι Πρόεδροι των Κοινοτήτων, μη ούσης υποχρεωτικής της υποβολής προϋπολογισμού, τα υπέρ του Τ.Ε.Ε. δικαιώματα εισπράττουσιν ούτοι, άμα τη εκδόσει της αδείας, έναντι διπλοτύπων αποδείξεων αποστελλομένων αυτοίς παρά του Τ.Ε.Ε. 4.Τα ούτω εισπραττόμενα υπέρ του Τ.Ε.Ε. ποσά, αποστέλλονται εις το τέλος εκάστου μηνός δι’ επιταγής επ’ ονόματι του Τεχνικού Επιμελητηρίου μετά καταστάσεως, εις ην αναγράφονται το ονοματεπώνυμον των περί ων εξεδόθησαν αι άδειαι οικοδομής, ο αριθμός των εκδοθεισών αποδείξων και τα εισπραχθέντα ποσά. Σελ. 134 5.Ουδεμία άδεια οικοδομής παρέχεται τω αιτούντι, είτε παρά των Γραφείων Δημοσίων Έργων, είτε παρά Προέδρου Κοινότητος άνευ προηγουμένης καταβολής του υπέρ του Τεχνικού Επιμελητηρίου καθορισμένου δικαιώματος. Άρθρ.5.-Εις τους ενεργούντας την είσπραξιν των συνδρομών μελών και των πόρων εν γένει του Τ.Ε.Ε. υπαλλήλους των Γραφείων Νομομηχανικών και Πολεοδομικών Γραφείων και τους εισπράκτορας του Τ.Ε.Ε. καταβάλλεται υπό του Τ.Ε.Ε. ποσοστόν καθοριζόμενον δι’ αποφάσεως της Διοικούσης Επιτροπής του Τ.Ε.Ε. Εις τον υπάλληλον του Τ.Ε.Ε. εκτελούντα χρέη διαχειριστού, καταβάλλεται ως επίδομα διαχειριστικών λαθών το δια τους δημοσίους υπαλλήλους οριζόμενον τοιούτον. Εις τους επί των Οικονομικών και Δημοσίων Έργων Υπουργούς ανατίθεται η δημοσίευσις και εκτέλεσις του παρόντος, από της δημοσιεύσεως δε τούτου παύουν ισχύουσαι αι διατάξεις του από 20 Μαρτ. 1935 «περί καθορισμού του τρόπου εν γένει της εισπράξεως των πόρων του Τεχνικού Επιμελητηρίου της Ελλάδος» Δ/τος. 